বিরোধী হয়ে মানুষের পাশে থাকব, ক্ষমতার জন্য আসিনি: কেজরিওয়াল

ওয়েব ডেস্ক: দিল্লি বিধানসভা নির্বাচনে (Delhi Assembly Election Result 2025) বিপুল মার্জিনে জয় পেতে চলেছে বিজেপি (BJP)। শেষ পাওয়া খবর অনুযায়ী ৪৮টি আসনে এগিয়ে বিজেপি। অনেকগুলি আসনে ইতিমধ্যে জয় ঘোষণা হয়ে গিয়েছে। রাজধানী থেকে আপ (AAP) সরকারের বিদায়। শনিবার দুপুরে সাংবাদিক বৈঠকে এই রায় মেনে নেওয়ার কথা জানালেন আপ সুপ্রিমো অরবিন্দ কেজরিওয়াল (Arvind Kejriwal)। তিনি তাঁর আমলে যেসব কাজ হয়েছে দিল্লিতে তার একটি বিবরণ তুলে ধরেন। কেজরিওয়াল এদিন জানান, ১০ বছরে আমরা অনেক কাজ করেছি। দিল্লির পরিকাঠামোর ভোলবদলের চেষ্টা করেছি। আমরা শুধু দায়িত্বশীল বিরোধী হিসেবে থাকব তা নয়, জনতার সুখ দুঃখে কাজে আসব। রাজনীতিতে ক্ষমতার জন্য আসিনি। সেবা, মানুষের সুখ দুঃখের মাধ্যম হিসেবে রাজনীতি, সেটা করতে থাকব।

এদিন সাংবাদিক বৈঠক করেন দিল্লির বিদায়ী মুখ্যমন্ত্রী অতিশীও। তিনি কালকাজি আসনে জয় পেয়েছেন। সেজন্য ওই বিধানসভার ভোটারদের ধন্যবাদ দেন। অতিশী বলেন, জনাদেশ মেনে নিচ্ছি। তবে লড়াই জারি থাকবে।

আরও পড়ুন: মধ্যবিত্তরাই কিংমেকার, ১২ লাখ আয়ে কর ছাড়, অষ্টম বেতন কমিশনেই মন জয়

উল্লেখ্য, ২৭ বছর পর দিল্লিতে ক্ষমতায় ফিরছে বিজেপি। বিপুল মার্জিনে এই জয়।